=== Begyndelsen af det 20. århundrede ===
Idet Storbritannien fortsat kontrollerede Canadas udenrigspolitik under konføderationen, bragte briternes krigserklæring automatisk Canada ind i [[1. verdenskrig]].<ref name=tennyson /> Frivillige canadiere blev sendt til [[Vestfronten i 1. verdenskrig|vestfronten]] og blev en del af det [[canadiske armékorps]], der spillede en afgørende rolle i [[slaget ved Vimy-højdedraget]] og andre betydelige kamphandlinger under krigen.{{sfn|Morton|2009|p=144}} Af de omkring 625.000 canadiere, der gjorde tjeneste under 1. verdenskrig, omkom cirka 60.000, mens 172.000 blev såret.<ref name=granatstein /> I 1917 udbrød en [[Værnepligtskrisen i Canada 1917|værnepligtskrise]] affødt af, at koalitionsregeringen foreslog at støtte militærets faldende mandskabstal ved at indføre [[værnepligt]], hvilket blev modtaget med heftige indvendinger og i påsken dette år også med optøjer og ødelæggelser fra især de fransktalende i Quebec. Den kulturkløft, der blev gravet med dette forslag, satte sig spor langt op i århundredet.<ref name=scott /> Efter krigens afslutning tiltog Canada sig større og større selvstændighed fra Storbritannien, hvilket blandt andet kom til udtryk ved, at landet blev medlem af [[Folkeforbundet]] uafhængigt af Storbritannien,<ref name=veatch /> og [[Westminster-statutten (1931)]] stadfæstede landets selvstændighed.<ref name=hillmer />
Organisationer